CELEX: 32017D0932
Language: hu
Date: 2017-05-23 00:00:00
Title: A Tanács (EU) 2017/932 határozata (2017. május 23.) a nemzeti központi bankok külső könyvvizsgálóiról szóló 1999/70/EK határozatnak a Nationale Bank van België/Banque Nationale de Belgique külső könyvvizsgálói tekintetében történő módosításáról

1.6.2017   
            
            
               HU
            
            
               Az Európai Unió Hivatalos Lapja
            
            
               L 141/12
            
         A TANÁCS (EU) 2017/932 HATÁROZATA
   (2017. május 23.)
   a nemzeti központi bankok külső könyvvizsgálóiról szóló 1999/70/EK határozatnak a Nationale Bank van België/Banque Nationale de Belgique külső könyvvizsgálói tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27.1. cikkére,
   tekintettel az Európai Központi Banknak az Európai Unió Tanácsához intézett, a Nationale Bank van België/Banque Nationale de Belgique külső könyvvizsgálóiról szóló, 2017. március 31-i EKB/2017/8 (1) ajánlására,
   mivel:
   
               (1)
            
            
               Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és a Tanács által jóváhagyott független külső könyvvizsgálóknak kell ellenőrizniük.
            
         
               (2)
            
            
               A Nationale Bank van België/Banque Nationale de Belgique külső könyvvizsgálójának, az Ernst & Young Bedrijfsrevisoren/Réviseurs d'Entreprises-nek a megbízatása a 2016. pénzügyi év ellenőrzését követően megszűnt. Ezért a 2017. pénzügyi évtől kezdődően külső könyvvizsgálókat szükséges kinevezni.
            
         
               (3)
            
            
               A Nationale Bank van België/Banque Nationale de Belgique a Mazars Réviseurs d'entreprises/Mazars Bedrijfsrevisoren SCRL/CVBA-t választotta külső könyvvizsgálójául a 2017–2022. pénzügyi évekre,
            
         
               (4)
            
            
               Az EKB Kormányzótanácsa ajánlást tett arra, hogy a 2017–2022. pénzügyi évekre a Nationale Bank van België/Banque Nationale de Belgique külső könyvvizsgálójaként a Mazars Réviseurs d'entreprises/Mazars Bedrijfsrevisoren SCRL/CVBA -t nevezzék ki.
            
         
               (5)
            
            
               Az EKB Kormányzótanácsának ajánlása alapján az 1999/70/EK tanácsi határozatot (2) ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (1) bekezdése helyébe a következő szöveg lép:
   
      „(1)   A Tanács jóváhagyja a Mazars Réviseurs d'entreprises/Mazars Bedrijfsrevisoren SCRL/CVBA-t mint a Nationale Bank van België/Banque Nationale de Belgique külső könyvvizsgálóját a 2017–2022. pénzügyi évekre.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az EKB a címzettje.
   
      Kelt Brüsszelben, 2017. május 23-án.
      
         
            a Tanács részéről
         
         
            az elnök
         
         E. SCICLUNA
      
   
   
      (1)  HL C 120., 2017.4.13., 1. o.
   
   
      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).